Živi i mrtvi (film)

mini|Lokacija snimanja filma
***Živi i mrtvi*** je antiratna drama rađena prema romanu Josipa Mlakića. Film je stvoren u koprodukciji Republike Hrvatske i Bosne i Hercegovine. U priči se dvije radnje, jedna iz domovinskog rata 1993. i druga iz Drugog svjetskog rata 1943. na istom mjestu. Budžet filma je iznosio 1,5 miliona eura.

## Radnja 
Negdje u zapadnoj Bosni 1993. grupa vojnika HVO-a dobija zadatak držati jedan od najvažnijih položaja prema srpskim snagama, u brdima kod lovačke barake. No iste večeri po dolasku na položaj, njima iza leđa izbija hrvatsko-bošnjački sukob čime ostaju odsječeni od svojih suboraca. Tada se moraju provlačiti preko srpskih i bošnjačkih položaja da se dokopaju spasa – Crnih Voda. Pri povlačenju nailaze na kolibu u kojoj su vojnici Armije BiH, te ih napadaju i ubijaju. Slijedeće jutro, Robe ubija zapovjednika Ivu, misleći da je vojnik ABiH, te malo kasnije i on gine stavši na minu. U noći kada su krenuli iz kolibe vojnike HVO-a napadaju Bošnjaci. Nakon tog napada, samo Tomo, Ćoro i Vijali ostaju živi, te kasnije krenu i dođu do groblja gdje ginu Ćoro i Tomo. Vijali biva ranjen te mu se pričinjavaju domobrani, vojnici ABiH, partizani i njegovi mrtvi suborci.

U zapadnoj Bosni 1943. dvojica ustaša vode grupu domobrana u akciju protiv manje skupine partizana. Među domobranima je Martin, te Ferid koji upropašten viješću da mu je čitava porodica pomrla, odlučuje pobjeći. No to mu neuspijeva pošto njega, Martina i Stojana koji su ga tražili napadaju partizani. Ferid i Stojan u okršaju ginu, kao i partizani koji su ih napali. Krenuvši dalje, domobrane ponovno napadaju partizani, dio ih pogiba, a ustaškog satnika Danu Boru partizani zarobljavaju. Martin ostaje sa natporučnikom Knezom i ustaškim časnikom Seminom koji mu kaže da pobjegne dok on zadražava partizane, što Martin i učini.

## Glumci po ulogama 
* Filip Šovagović kao Tomo i Martin 
* Velibor Topić kao Vijali 
* Slaven Knezović kao Ćoro 
* Marinko Prga kao Mali 
* Borko Perić kao Robe 
* Miro Barnjak kao Ivo 
* Božidar Orešković kao Zapovjednik 
* Enes Vejzović kao Ferid i Vojnik ARBiH u kolibi 
* Izudin Bajrović kao Stojan 
* Ljubomir Jurković kao Semin 
* Robert Roklicer kao ustaški satnik Dane Boro 
* Zvonko Zečević kao domobranski natporučnik Knez 
* Nino Sorić kao Pejo 
* Nermin Omić kao Masni i Domobran

## Nagrade
* **2007.** Velika Zlatna Arena za najbolji film na Festivalu igranog filma u Puli;
* **2007.** Zlatna Arena za specijalne efekte u filmu: Goran Rukavina i Branko Repalust;
* **2007.** Posebna Zlatna Arena: Ivica Drnić, dizajner zvuka, Damir Valinčić i Igor Fabris, snimatelji zvuka, za ton
* **2007.** Zlatna Arena za muziku: Andrija Milić;
* **2007.** Zlatna Arena za montažu: Goran Guberović - dodijeljena posthumno;
* **2007.** Zlatna Arena za kameru: Dragan Marković i Mirko Privčević;
* **2007.** Zlatna Arena za najbolju sporednu mušku ulogu: Borko Perić;
* **2007.** Zlatna Arena za režiju: Kristijan Milić;
* **2007.** Glavna nagrada Zlatna kamera 300 na Međunarodnom festivalu filmske kamere u Bitoli
***2008.** Nagrada  Evropa izvan Evrope, na beogradskom FEST-u 
***2008.** Glavna nagrada Hudi maček, na Grossmannovom festival filma i vina u Ljutomeru 

## Reference 
## Vanjski linkovi 
* http://www.imdb.com/title/tt0449671/

Kategorija:Filmovi iz 2007.
Kategorija:Bosanskohercegovački filmovi
Kategorija:Hrvatski filmovi
Kategorija:Filmovi na hrvatskom jeziku
Kategorija:Filmovi zasnovani na romanu
Kategorija:Filmovi s radnjom u Bosni i Hercegovini
Kategorija:Filmovi o Ratu u Hrvatskoj
Kategorija:Filmovi o Ratu u Bosni i Hercegovini
Kategorija:Filmovi o Drugom svjetskom ratu
Kategorija:Filmovi s radnjom u 1943.
Kategorija:Filmovi s radnjom u 1993.